
 R A P O R T 
asupra proiectului Legii plantelor medicinale şi aromatice 


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare, cu proiectul Legii plantelor medicinale şi aromatice, transmis cu adresa nr.553 din 18 septembrie 2003.


La întocmirea raportului, Comisia a avut în vedere avizul Consiliului Legislativ, avizul Comisiei juridice, de disciplină şi imunităţi şi  avizul Comisiei pentru sănătate şi familie.


Proiectul de lege are ca obiect de reglementare crearea cadrului juridic privind producţia, procesarea şi organizarea pieţei plantelor medicinale şi aromatice. 


Proiectul de Lege a plantelor medicinale şi aromatice face parte din categoria legilor ordinare, potrivit prevederilor art.72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor domnul  Gheorghe Predilă, consilier în Ministerul Agriculturii, Pădurilor, Apelor şi Mediului şi doamna Paula Craioveanu, şef birou în Ministerul Agriculturii, Pădurilor, Apelor şi Mediului. 

La lucrările comisiei au fost prezenţi 30 de deputaţi, din cei 32  de membri ai comisiei.

Raportul comisiei a fost adoptat în unanimitate, în şedinţa din 07.10.2003.  

În urma dezbaterii, Comisia propune admiterea cu modificări a proiectului de lege.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. Crt.
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	0
	1
	2
	3

	1. 
	Art.3. -

  (5) Produsele obţinute prin procesarea plantelor medicinale şi aromatice şi având indicaţii terapeutice se încadrează în categoria medicamentelor şi se autorizează, pentru introducerea pe piaţă, de către Agenţia Naţională a Medicamentului Bucureşti. 

    (6) Supravegherea pe piaţă a produselor prevăzute la alin.(5) se realizează de către inspectorii din Direcţia Generală Farmaceutică, Inspecţia de Farmacie şi Aparatură Medicală din cadrul Ministerului Sănătăţii şi inspectorii din cadrul Agenţiei Naţionale a Medicamentului Bucureşti. 


	Alin.(5) şi (6) ale art.3 se modifică şi vor avea următorul cuprins:

  „Art.3. -
     (5) Produsele obţinute prin procesarea plantelor medicinale şi aromatice şi având indicaţii terapeutice se încadrează în categoria medicamentelor şi se autorizează, pentru introducerea pe piaţă, de către Agenţia Naţională a Medicamentului.

   (6) Supravegherea pe piaţă a produselor prevăzute la alin.(5) se realizează de către inspectorii din Direcţia Generală Farmaceutică, Inspecţia de Farmacie şi Aparatură Medicală din cadrul Ministerului Sănătăţii şi inspectorii din cadrul Agenţiei Naţionale a Medicamentului.” 

Deputat Mihai Nicolescu – PSD

Deputat  Ionel Adrian - PSD
	Pentru o corectă precizare a denumirii instituţiei.

SECRETAR,



                               Ioan BÂLDEA      






Victor NEAGU  

Întocmit: Consilier  Anton Păştinaru

